ברכבת ישראל הודיעו לפני שעה קלה (ה') כי עקב תנאי מזג האוויר, ובשל תקלת איתות ברשת הרכבות, נרשמים בשעה האחרונה שיבושים ועיכובים בתנועת הרכבות.
בנוסף, בשל ריבוי נוסעים המשתמשים ברכבת בדרכם לאירועי החג במרכז הירידים שבת'א, וכן עומסים המאפיינים את ימי חמישי, נרשמים עומסים גדולים מהרגיל בתחנת תל אביב האוניברסיטה.
בתנועת הרכבות חלים השינויים הבאים: תדירות הרכבות בקו רעננה-ראשל"צ משה דיין תפחת מארבע רכבות בשעה לשתי רכבות בשעה, לכל כיוון; ואילו הנוסעים מתחנות בית שמש ורמלה, שיעדם הרצליה, בית יהשוע ונתניה, לבצע החלפה בתחנת לוד. הם יקבלו מענה דרך קו רחובות / אשקלון- בנימינה, הפועל כסדרו.
לקראת השעה 20:00 מסרו ברכבת ישראל: "שני הקווים חזרו לפעילות סדירה. עדיין מורגשים עיכובים מסויימים ברשת. טכנאי רכבת ישראל פרוסים במספר מוקדים ונמצאים בכוננות לטיפול בתקלות בשל מזג האוויר הסוער".